ระเบียบกรมการจัดหางานว่าด้วยการแจ้งการเดินทางกลับไปทำงานต่างประเทศของคนหางานที่เดินทางกลับประเทศไทยเป็นการชั่วคราวด้วยวิธีการทางอิเล็กทรอนิกส์พ.ศ. ๒๕๖๑[๑] เพื่อเป็นการคุ้มครองคนหางานที่เดินทางกลับไปทำงานต่างประเทศและอำนวยความสะดวกแก่คนหางานในการยื่นแบบรายงานการเดินทางออกไปนอกราชอาณาจักรตามมาตรา ๖๒ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ.๒๕๓๗ อธิบดีกรมการจัดหางานจึงวางระเบียบไว้ ดังต่อไปนี้ข้อ ๑ระเบียบนี้เรียกว่าระเบียบกรมการจัดหางาน ว่าด้วยการแจ้งการเดินทางกลับไปทำงานต่างประเทศของคนหางานที่เดินทางกลับประเทศไทยเป็นการชั่วคราวด้วยวิธีการทางอิเล็กทรอนิกส์พ.ศ. ๒๕๖๑ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ในระเบียบนี้คนหางานหมายความว่า บุคคลที่เดินทางไปทำงานกับนายจ้างในต่างประเทศ ซึ่งเดินทางกลับเพื่อพักผ่อนหรือทำธุรกิจชั่วคราวในประเทศไทยระหว่างสัญญาจ้างยังไม่สิ้นสุดหรือบุคคลที่ได้ทำงานจนสิ้นสุดสัญญาจ้างฉบับเดิมแล้วแต่ได้ทำสัญญาจ้างกับนายจ้างในต่างประเทศ ไม่ว่าจะเป็นนายจ้างรายเดิมหรือนายจ้างรายใหม่ก่อนเดินทางกลับประเทศไทยพนักงานเจ้าหน้าที่หมายความว่า ข้าราชการหรือพนักงานราชการที่รัฐมนตรีว่าการกระทรวงแรงงานแต่งตั้งเพื่อให้ปฏิบัติการตามพระราชบัญญัติจัดหางานและคุ้มครองคนหางานพ.ศ. ๒๕๒๘ข้อ ๔คนหางานที่จะเดินทางกลับไปทำงานกับนายจ้างในต่างประเทศให้แจ้งตามระเบียบกรมการจัดหางาน ว่าด้วยการแจ้งการเดินทางกลับไปทำงานต่างประเทศของคนหางานที่เดินทางกลับประเทศเป็นการชั่วคราวพ.ศ. ๒๕๔๐ หรือแจ้งการเดินทางกลับไปทำงานต่างประเทศด้วยวิธีการทางอิเล็กทรอนิกส์ตามระเบียบนี้ข้อ ๕การแจ้งการเดินทางกลับไปทำงานต่างประเทศด้วยวิธีการทางอิเล็กทรอนิกส์ตามข้อ๔ ให้คนหางานแจ้งผ่านระบบอิเล็กทรอนิกส์การบริหารแรงงานไทยไปต่างประเทศพร้อมเอกสารตามที่ระบุไว้ในระบบดังกล่าว โดยดำเนินการดังต่อไปนี้(๑)ลงทะเบียนเพื่อขอรหัสผู้ใช้และรหัสผ่านเพื่อขอใช้ระบบด้วยตนเองที่ (๒)เลือกคำร้องในการเดินทางกลับไปทำงานต่างประเทศ (Re-entry)(๓)ดำเนินการกรอกข้อมูลที่ปรากฏตามหน้าจอในการแจ้งการเดินทางและแนบไฟล์เอกสารที่ใช้ประกอบการยื่นตามที่ระบุไว้ในระบบ(๔) ตรวจสอบข้อมูลที่ดำเนินการกรอกและไฟล์เอกสารที่แนบประกอบและเมื่อเห็นว่าถูกต้องครบถ้วนแล้วให้กดช่องยอมรับว่าข้อมูลที่กรอกและไฟล์เอกสารที่แนบนั้นว่าเป็นข้อมูลที่ถูกต้องและเป็นจริงซึ่งระบบจะแจ้งเลขที่คำร้องเพื่อเป็นหลักฐานในการตรวจสอบคนหางานที่ได้แจ้งการเดินทางกลับไปทำงานต่างประเทศตามวรรคหนึ่งแล้วสามารถตรวจสอบสถานะการรับแจ้งการเดินทางจากระบบอิเล็กทรอนิกส์การบริหารแรงงานไทยไปต่างประเทศโดยใช้รหัสผู้ใช้และรหัสผ่านของตนและทางจดหมายอิเล็กทรอนิกส์ (E-mail) หรือทางข้อความ (SMS) หรือทางแอปพลิเคชั่น (Application)ตามที่คนหางานระบุไว้ในระบบข้อ ๖เมื่อคนหางานแจ้งการเดินทางกลับไปทำงานต่างประเทศและแนบเอกสารประกอบถูกต้องครบถ้วนแล้วให้ข้าราชการประเภทวิชาการตั้งแต่ระดับปฏิบัติการ ขึ้นไปหรือประเภททั่วไปตั้งแต่ระดับชำนาญงาน ขึ้นไปพิจารณารับแจ้งในระบบอิเล็กทรอนิกส์การบริหารแรงงานไทยไปต่างประเทศและแจ้งให้คนหางานทราบพร้อมทั้งส่งแบบรายการเดินทางออกไปนอกราชอาณาจักร(แบบ จง. ๑๒) ในระบบอิเล็กทรอนิกส์การบริหารแรงงานไทยไปต่างประเทศและโดยทางจดหมายอิเล็กทรอนิกส์ (E-mail) หรือทางข้อความ (SMS) หรือทางแอปพลิเคชั่น (Application)ตามที่คนหางานระบุไว้ในระบบดังกล่าวข้อ ๗ก่อนเดินทางออกไปนอกราชอาณาจักรให้คนหางานที่ได้แจ้งการเดินทางกลับไปทำงานต่างประเทศแล้วยื่นแบบรายการเดินทางออกไปนอกราชอาณาจักร (แบบ จง. ๑๒)และหนังสือเดินทางต่อพนักงานเจ้าหน้าที่ประจำด่านตรวจคนหางานที่จะเดินทางออกไปนอกราชอาณาจักร เมื่อพนักงานเจ้าหน้าที่ตรวจสอบข้อมูลคนหางานแล้วเห็นว่าถูกต้องครบถ้วนให้ประทับตราข้อความว่า แจ้งการเดินทางกลับไปทำงานต่างประเทศณ ด่านตรวจคนหางาน ลงในหนังสือเดินทางของคนหางานนั้นการยื่นแบบรายการเดินทางออกไปนอกราชอาณาจักร (แบบ จง. ๑๒)ตามวรรคหนึ่ง ให้หมายความรวมถึงการกระทำใดๆ ซึ่งสามารถทำให้ปรากฏแบบรายการเดินทางออกไปนอกราชอาณาจักร (แบบ จง. ๑๒) เพื่อแสดงต่อพนักงานเจ้าหน้าที่ได้ข้อ ๘ในกรณีที่คนหางานไม่ได้แจ้งการเดินทางกลับไปทำงานต่างประเทศตามระเบียบนี้ให้คนหางานแจ้งการเดินทางกลับไปทำงานต่างประเทศต่อพนักงานเจ้าหน้าที่ประจำด่านตรวจคนหางานที่จะเดินทางออกไปนอกราชอาณาจักรและให้พนักงานเจ้าหน้าที่ประจำด่านตรวจคนหางานรับแจ้งการเดินทางกลับไปทำงานต่างประเทศทางระบบอิเล็กทรอนิกส์การบริหารแรงงานไทยไปต่างประเทศโดยให้นำความในข้อ ๕ ข้อ ๖ และข้อ ๗ มาใช้บังคับโดยอนุโลมประกาศณ วันที่ ๒๐ กุมภาพันธ์ พ.ศ. ๒๕๖๑อนุรักษ์ทศรัตน์อธิบดีกรมการจัดหางานปวันวิทย์/จัดทำ๑๐พฤษภาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๖๒ ง/หน้า ๑/๑๖ มีนาคม ๒๕๖๑